Siðanefndir skv. lögum nr. 44 / 2014 hafa eftirlit með vísindarannsóknum á heilbrigðissviði og fylgjast með framkvæmd rannsókna sem þær hafa samþykkt . Lyfjastofnun hefur eftirlit með klínískum lyfjarannsóknum samkvæmt lyfjalögum og klínískri prófun lækningatækja samkvæmt lögum um lækningatæki . Telji siðanefnd að framkvæmd rannsóknar sé ekki í samræmi við framlagða rannsóknaráætlun og gögn eða að hún uppfylli ekki lengur ákvæði laga og reglugerða um vísindarannsóknir á heilbrigðissviði skal hún beina tilmælum um úrbætur til ábyrgðarmanns . Sé ekki orðið við tilmælum um úrbætur eða um alvarlegt brot að ræða getur siðanefnd afturkallað leyfi fyrir rannsókn . Sé leyfi afturkallað skal hætta rannsókn þegar í stað . Ákvörðun siðanefndar heilbrigðisrannsókna má áfrýja til Vísindasiðanefndar . Persónuvernd hefur eftirlit með vinnslu persónuupplýsinga í vísindarannsóknum . Ábyrgðarmanni og öðrum sem starfa við framkvæmd rannsóknar er skylt að veita eftirlitsaðilum aðgang að húsnæði starfseminnar og skulu , þrátt fyrir þagnarskyldu , veita þeim allar upplýsingar og gögn sem þeir telja nauðsynleg til að sinna eftirlitsskyldu sinni . 2 . Ávallt er óskað eftir tilkynningu um lok rannsóknar og samantekt á rannsóknarniðurstöðum . Þegar tilkynnt er um lok rannsóknar er heimild nefndarinnar fyrir rannsókninni felld úr gildi með bréfi til ábyrgðarmanns . Brugðist er við fyrirspurnum og ábendingum frá þátttakendum og almenningi . Viðurlög : Siðanefndir geta veitt rannsóknaraðilum áminningu sé það niðurstaða nefndar að brotalöm hafi verið á framkvæmd rannsóknar samkvæmt gögnum sem lögð voru til grundvallar leyfisveitingu , án þess að tilefni sé til að afturkalla heimild . Það varðar sektum eða fangelsi allt að þremur árum , liggi þyngri refsing ekki við broti samkvæmt öðrum lögum , að brjóta gegn eftirtöldum ákvæðum laga nr. 44 / 2014 og , eftir atvikum , reglum settum á grundvelli þeirra : 1. 6. og 32. gr. um þagnarskyldu . V. kafla um samþykki fyrir vísindarannsóknum á mönnum . Nú er brot framið í starfsemi lögaðila og má þá gera lögaðilanum fésekt samkvæmt ákvæðum II. kafla A almennra hegningarlaga .